Σ.Φ.Α. Αθήνα '90

Η Αθήνα '90 είναι σύλλογος ποδοσφαίρου σάλας με έδρα την Αθήνα. Ιδρύθηκε το 1990 και θεωρείται ο πιο επιτυχημένος σύλλογος του είδους του στην Ελλάδα, έχοντας κατακτήσει 15 πρωταθλήματα και 7 κύπελλα. Έχει επίσης 14 συμμετοχές στο πανευρωπαϊκό πρωτάθλημα ποδοσφαίρου σάλας της ΟΥΕΦΑ.  

Στις 8 Αυγούστου 2017 ανακοινώθηκε η πενταετής συμφωνία της ομάδας με τον Παναθηναϊκό για να φέρει την ονομασία "Παναθηναϊκός/Αθήνα 90'". Η ομάδα κατέβαινε στο πρωτάθλημα και στο κύπελλο με το όνομα ΠΑΟ/Αθήνα 90', μέχρι την σαιζόν 2020-21,΄όπου ο Ερασιτέχνης Παναθηναϊκός αποφάσισε να δημιουργήσει δικό του τμήμα εξ' ολοκλήρου.

Χρώματα και έμβλημα 
Τα χρώματα της Αθήνας 90' είναι το πράσινο, το μπλε και το άσπρο, όπου εκφράζουν την ελπίδα και την επιτυχία αντίστοιχα. Το έμβλημα απεικονίζει έναν έφηβο, σε αρχαίο Ελληνικό λήκυθο να ισορροπεί με μια μπάλα. Το σήμα της ομάδας μοιάζει με ένα ανάγλυφο του 4ου αιώνα π.Χ. που βρίσκεται στο αρχαιολογικό μουσείο Αθηνών. Το ανάγλυφο πιθανώς να απεικονίζει τον Επίσκυρο, ένα παιχνίδι που παιζόταν με μπάλα στην Αρχαία Ελλάδα και έχει πολλές παρομοιώσεις με το ποδόσφαιρο.

Τίτλοι 
Πρωτάθλημα Ελλάδος (15) : 1998, 2000, 2002, 2003, 2006, 2007, 2008, 2009, 2010, 2011, 2012, 2013, 2014,2015, 2016 

Κύπελλο Ελλάδος (7) : 2002, 2007, 2010, 2011, 2012, 2013, 2017 

Σούπερ Καπ Ελλάδος (1) : 2014

Ευρωπαϊκή ιστορία 
Η Αθήνα 90' κατέχει το ρεκόρ του νεότερου ποδοσφαιριστή σάλας που αγωνίστηκε ποτέ στο ΟΥΕΦΑ φούτσαλ Τσάμπιονς Λιγκ. Στις 3 Οκτωβρίου του 2010, ο Παναγιώτης Παούρης αγωνίστηκε στον αγώνα της Αθήνας 90' με την Time Lviv, σε ηλικία μόλις 13 ετών, 9 μηνών και 17 ημερών. Στο ίδιο παιχνίδια μάλιστα σκόραρε και έγινε ο νεότερος σκόρερ στην ιστορία του θεσμού. 

Στις 1 Οκτωβρίου του 2009, η Αθήνα 90' σημείωσε την μεγαλύτερη, σε έκταση, νίκη της στο ΟΥΕΦΑ φούτσαλ Τσάμπιονς Λιγκ επικρατώντας της Σουηδικής Skövde AIK με 11-2. Στις 16 Οκτωβρίου του 2003, η Αθήνα 90' γνώρισε την μεγαλύτερη σε έκταση ήττα της στο ΟΥΕΦΑ φούτσαλ Τσάμπιονς Λιγκ, χάνοντας από την Μπενφίκα με 12-0. 

Συνολικά, ο Αθηναϊκός σύλλογος έχει αγωνιστεί 14 φορές στο ΟΥΕΦΑ φούτσαλ Τσάμπιονς Λιγκ, με τον Ηλία Μπουσμπουρά να είναι πρώτος σε γκολ και συμμετοχές για τους "έφηβους", με 36 συμμετοχές και 20 γκολ αντίστοιχα.

Παραπομπές 

Ελληνικοί σύλλογοι ποδοσφαίρου σάλας
Αθλητικοί σύλλογοι Αθήνας